NaiveNeuron/SloPal huggingface dataset:
Mizík, Stanislav, poslanec NR SR (2021-11-03):
Ďakujem za slovo. Pán Takáč, tak vám sa zdá, že mimovládky majú taký zámer. No mne sa to nezdá, mne je to jasné. Mne je to úplne jasné! To nie je žiadne zdanie, to je realita. Toto je presne účel mimovládok, urobiť nás závislými, závislými na všetkom, rozvrátiť ekonomiku, teda aj zvyšky slovenskej ekonomiky, zničiť vidiek, spôsobiť čoraz väčší exodus vidieka do miest. Tam sa dajú ľudia aj ľahšie ovládať, tak ekonomicky, ako aj psychicky. Vidno to krásne aj tu v Bratislave, ktorá je plná akýchsi robokopov či zmutovaných transformérov napichaných a s vymletými mozgami. Toto je cieľ mimovládok. A čo je najhoršie, ich cieľ je v konečnom dôsledku zničiť slovenskú štátnosť. Ale dajte si ruku na srdce, pán Takáč, vaši predchodcovia zo SMER-u, keď vládli a viackrát vládli, štedro dotovali mimovládky, tieto pijavice odporné. Ešte raz. Aj vy ste ich chovali. Vy ste vychovali týchto hadov na svojich prsiach. Ja žijem na vidieku, v lesoch, sám som vlastník lesa a spoluvlastník v urbári a hovorím vám, toto sa nedotkne len tých sedemtisíc ľudí, o ktorých ste vy hovoril. Bude to ďaleko-ďaleko väčšie číslo. Ďakujem za slovo.
Laššáková, Jana, podpredsedníčka NR SR (2012-11-29):
Kolegovia zo strany SMER sú naozaj svojprávni a vedia, ako majú hlasovať a rozhodovať tak, že vás poprosím, aby ste...
Šedivcová, Viera, poslankyňa NR SR (2014-07-01):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jarjabek, Dušan, poslanec NR SR (2021-05-03):
Ďakujem za slovo. Vážený pán poslanec, milý Martin, chcem ako zareagovať na to, čo si hovoril, veľmi jednoducho preto, lebo ty patríš skutočne medzi poslancov, profesných poslancov, nie medzi tlačítkové automaty, proste medzi profesných poslancov, ktorí sú schopní robiť profesné kompromisy v rámci profesie. A takých je tu niekoľko a skutočne aj niekoľko ľudí, samozrejme, okolo teba. Dotkol si sa jednej vážnej témy a to sú seniori. Seniori, jedna veľmi vážna skupina ľudí, v skutočnosti veľmi podceňovaná a tým aj nedocenená a je skutočne najvyšší čas, aby sa pre seniorov prijal, pre tie rôzne profesné združenia, ktoré existujú, ktoré, ja neviem, sú skryté povedzme pod Jednotou dôchodcov, aby sa im umožnilo robiť svoju činnosť takým spôsobom, aby neboli finančne poddimenzované, resp. aby mali isté finančné prostriedky, ktoré by dostávali pravidelne z rozpočtu na činnosť, ktorú by deklarovali, preto, lebo, ono sa síce hovorí, že senior sem, senior tam, samozrejme, každý si pod tým predstavuje človeka už v pokročilom veku, lenže len v Jednote dôchodcov sú ľudia, ktorí sú nesmierne profesne zaujímaví a nevyťažení. A je obrovská škoda, že tú svoju nevyťaženosť nemôžu patričným spôsobom zrealizovať do podoby práce, ktorú, si dovolím tvrdiť, že vykonávajú nieže priemerne, ale nadpriemerne. Čiže ja budem skutočne veľmi stáť pri tom, keď budeš hovoriť o novom zákone, a určite ten zákon prejde naprieč parlamentom.
P. Hrušovský, predseda NR SR: (2004-01-22):
(Hlasovanie.) 136 prítomných, 134 za, 2 sa zdržali. Návrh zákona do druhého čítania sme schválili. Ďalší návrh. V. Horák, poslanec: Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 526 z 31. decembra 2003 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie, rozpočet a menu aj Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre vzdelanie, vedu, šport a mládež, kultúru a médiá. Za gestorský výbor navrhujem Výbor Národnej rady Slovenskej republiky pre financie, rozpočet a menu. Zároveň odporúčam, aby uvedený návrh prerokovali výbory do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte o tom hlasovať.
R. Raši, minister zdravotníctva SR: (2009-02-11):
V predkladanom návrhu zákona sa riešia aj ďalšie témy vyvolané aktuálnou potrebou, a to umožnenie vzniku špecializovaných centier na sústreďovanie vybraných zdravotných výkonov, doplnenie ustanovení týkajúcich sa inštruktorov a kurzov prvej pomoci, registrácia zdravotníckeho pracovníka, podmienka výkonu zdravotníckeho povolania, možnosti zrušenia registrácie, povinnosť poskytovateľa všeobecnej ambulantnej zdravotnej starostlivosti uzatvoriť zmluvu o poskytovaní zdravotnej starostlivosti so zdravotnou poisťovňou, ak poskytuje zdravotnú starostlivosť plne uhrádzanú alebo čiastočne uhrádzanú na základe verejného zdravotného poistenia, ak má uzatvorenú dohodu o poskytovaní všeobecnej ambulantnej zdravotnej starostlivosti najmenej s jedným jej poistencom. Vážený pán predsedajúci, vážené panie poslankyne, vážení páni poslanci, dovoľte mi vysloviť presvedčenie, že predložený návrh zákona podporíte. Ďakujem.
Viskupič, Jozef, poslanec NR SR (2016-09-09):
Nazval si to rezonančnou guľou. Ja, keďže som prihlásený v rozprave, som chcel hovoriť o zákone akcie a reakcie. Presne tým názorným príkladom o tých malých deťoch si trafil celú tú podstatu a dlho som hľadal tú metaforu a možno som chcel aj pripraviť nejakú názornú a vizuálnu pomôcku, že čo de facto máme na stole a o čom sa máme baviť. A v závere si to aj pomenoval, politikárčenie. Boli sme pri politikárčení zvyknutí, že sa to deje ako keby medzistranícky, ale tuná sa nám stalo, že ešte toto plénum parlamentu nezažilo tak brutálny ad hominem útok, lebo sa tu bavíme o osobnom útoku pretavenom do legislatívnej podoby. A ten osobný útok je vedený de facto proti poslancovi Igorovi Matovičovi a veľmi dobre to odhalil on sám a viacerí z nás, že ide tu o nejaký typ vyrovnávania sa si účtov. No a v tom zákone akcie a reakcie je, presne si to pomenoval, že ak oni prídu s akýmkoľkvek typom zákazu, no tak príde taký typ reakcie, že aj ak použijem slová Rada Cholevu, že sú aj v opozícii tzv. zdochliaci, že nemajú veľmi agendu a podobne, tak ju dajú každému jednému. Stačí nedodržať 20 minút, stačí si vypýtať pokutu, to ak niekedy vo futbale je to, že si vypýta faul, a toto tu predložili a podľa mňa je absolútnou hanbou, že o tomto hovorili právnici. Mali by sa poradiť možno s pedagógmi a vedeli by, čo je to zákon akcie a reakcie... (Prerušenie vystúpenia časomerom.)
Laurenčík, Milan, podpredseda NR SR (2021-06-24):
Pán poslanec, váš čas uplynul. (Povedané súbežne s rečníkom.)
Laurenčík, Milan, podpredseda NR SR (2021-09-17):
Ďakujem. Na vaše vystúpenie evidujem tri faktické poznámky. Ako prvá vystúpi pani poslankyňa Mária Šofranko, nech sa páči.
Šmilňák, Martin, poslanec NR SR (2024-02-27):
Ďakujem za slovo, pán predsedajúci. Ja sa nehnevám na pána Gašparovič, možnože to dostal za úlohu, ja neviem. Ale podľa mňa to, že reagujú, tak to ich páli trošku a podľa mňa sa musia za to hanbiť, čo teraz spravili. Lebo normálny, ja vás beriem všetkých ako rovnocenných kolegov a myslím si, že každý z nás má v sebe aj dobré, aj zlé a apelujem na tú dobrú stránku, teda že keď sa zamyslíte nad tým, tak sami musíte vidieť, že tá Trestná novela je celá jeden veľký chaos a bolo to treba spraviť lepšie od začiatku. My na nič, my nič iné nechceme, však my vám neberieme to, že máte 78 alebo 79 hlasov, že si na konci dňa odhlasujete to, čo je z vášho pohľadu správne. Ale keď to prejde celospoločenskou debatou, keď sa tam zapracujú všetky veci a pripomienky odborníkov a keď sa to aspoň, aspoň naoko vyváži, vtedy by to bolo v poriadku. Ale tak ako ste povedali, im o to nejde. Ďakujem všetkým, ktorí sa zapojili do faktických, do tej reakcie. Ja len chcem podčiarknuť, že ak by ste tú svoju pôvodnú novelu stiahli, tak sa tie premlčacie doby vrátia tam, kde boli, späť a môžte si dať čas a vypracovať jednu kvalitnejšiu novelu Trestného zákona, ktorá nebude účelová, ktorá nebude slúžiť len pár vyvoleným, ale ktorá prinesie pre celú spoločnosť prospech. A ak to má priniesť prospech iba jednej strane a na to majú tlieskať iba českí advokáti, ktorí zastupujú obžalovaných, tak potom niečo nie je v poriadku. A ten váš argument, pán minister, je veľmi vratký, že advokáti českí, že im sa to páči, to je veľmi málo. Nech sa to páči celej spoločnosti, nech ľudia neprotestujú, nech sa nemusia báť. To nie je, že my sme vyvolali nejaký strach, táto novela vyvoláva v ľuďom strach, lebo tie jej dôsledky, tie účinky tej pôvodnej veľkej novely budú veľmi, veľmi zlé. Ďakujem pekne.
Hrušovský, Pavol, predseda NR SR (2011-12-14):
Pán poslanec, ráno som s kanceláriou Úradu vlády telefonoval. Iste viete, že streda je pravidelným dňom, kedy vláda rokuje a pán prezident požiadal dnes o osobnú účasť a prítomnosť na rokovaní vlády. Len z toho dôvodu pani premiérka alebo aj preto sa osobne nemohla dnes a teraz zúčastniť rokovania. Takže to je na vysvetlenie. Ja som informoval aj pána predsedu vášho poslaneckého klubu o dôvodoch, ktoré sú tými, ktoré neumožnili premiérke vlády prísť na rokovanie Národnej rady. Až chcete, môžem prerušiť do 14. hodiny, kedy predpokladám, že rokovanie vlády skončí. A budeme pokračovať, nech sa páči, pán poslanec Janiš.
Pleštinská, Zita, poslankyňa NR SR (2022-10-20):
Ďakujem pekne, pán predsedajúci. Chcela by som vyzdvihnúť nielen tento zákon, ale aj tento pozmeňujúci návrh jednoducho z toho dôvodu, že sama som študovala v zahraniční a viem, aké je dôležité, aby aj pre našich zahraničných študentov existovali takéto komunity našich krajanov v zahraničí. Takže je to veľmi dôležitý zákon a veľmi silno ho podporujem.
Zmajkovičová, Renáta, podpredsedníčka NR SR (2014-04-01):
Pán poslanec Viskupič.
Kiššová, Jana, poslankyňa NR SR (2015-04-15):
Ďakujem pekne. Tak ja považujem za mimoriadne nezodpovedné, že vláda prichádza s návrhom opatrení dávno po funuse, ale za ďaleko nezodpovednejšie považujem to, že vláda navrhuje, aby boli dlhy Váhostavu, inými slovami dlhy pána Širokého, riešené peniazmi iných ľudí. Teda dlhy z kauzy, ktorá od začiatku až po koniec javí známky podvodu, jedného veľkého podvodu, tak dlhy vyplývajúce z tejto kauzy majú zaplatiť ľudia. A darmo sa tu tvárime, že to budú platiť banky, nebudú to platiť banky, budú to platiť opäť len ľudia, daňoví poplatníci. Je absurdné, že s takýmto návrhom zákona si trúfa vláda prísť pred poslancov parlamentu a žiada ich o podporu takéhoto návrhu. Považujem za absurdné, že po Slovensku chodí človek, chodí mimoriadne majetný človek, za ktorého dlhy majú platiť iní, a mne na rozdiel od kolegu zo SMER-u neprekážajú majetní ľudia, neprekážajú mi, ale prekáža mi, ak sú majetní na úkor toho, že podvodom, niekoho podviedli a na základe tohto získali ten majetok, toto mi naozaj prekáža. A čo je možno ešte ďaleko absurdnejšie, tak to, že takýto stav vláda podporuje, legitimizuje a že má podporu v nejakej najvyššej štátnej autorite, tak to naozaj je jedna veľká hanba!
O. Nachtmannová, poslankyňa: (2010-03-04):
Chcem sa spýtať, sú nejaké reálnejšie predstavy Európskej komisie v tejto oblasti? Ďakujem.
Simon, Zsolt, minister pôdohospodárstva a rozvoja vidieka SR (2011-09-14):
Vážené pani poslankyne, vážení páni poslanci, hlavne predstavitelia opozície, chápem toto vaše, túto vašu snahu o uplatnenie si legitímneho práva dať návrh na odvolanie členov vlády či premiéra, ako otvoriť všeobecnú politickú diskusiu na pôde Národnej rady Slovenskej republiky, pretože tá sa vymyká z jednej strany na druhú krížom všetkým, čo sa dá. Pôvodne som nechcel vystúpiť, ale nedá mi, aby som nereagoval na túto všeobecnú politickú diskusiu, ktorá sa tu vedie a nie je mierená ani tak voči premiérke tejto krajiny Ivete Radičovej, ako o abstinenčných príznakoch, ktoré sa prejavujú v koaličných radoch po tom, čo práve vďaka Ivete Radičovej ste sa dostali alebo boli ste vytesnení do politickej opozície. Je treba povedať, že svoju prácu opozičného politika vykonávate skutočne dobre. Nám je len ľúto, že túto prácu v koalícii, vo vládnej koalícii v minulom volebnom období ste tak dobre nezvládali. Nezvládali ste to a môžem to niekoľkokrát alebo niekoľkými dôkazmi dokumentovať. Tam, kde sa malo stavať lacno, diaľnice, ste stavali najdrahšie v Európe. Tam, kde sa malo predávať draho, ako emisie, ste predávali najlacnejšie. Verejné obstarávanie ste robili tak transparentne, že to bolo na tabuľke ukrytej. Ale upratovací tender ste tiež robili neporiadne. Ale takéto a tomuto podobné kauzy s vládou Roberta Fica sú spojené ešte aj ďalej. Zaoberáme sa eurom, eurovalom a súčasnou európskou politikou. Aj táto je spojená s vládou Roberta Fica pri zmene a zavedení eura v Slovenskej republike, pri zmene parity s kauzou úniku informácií, pravdepodobne sa dá predpokladať, že na lodi v Monaku. Ale taktiež by som mohol vyzdvihnúť sociálne podniky alebo prioritu, ktorá dnes spadá pod moje portfólio v rámci tejto vlády a to je agrorezort. Bola to priorita vlády Roberta Fica a skončila v hlbokých mínusoch, či už v roku 2010, či už v roku 2009, alebo aj v roku 2008. Ale keď sa pozriem na totálny prepad práce občanov Slovenskej republiky v podobe salda agro-obchodnej bilancie, tak musím konštatovať, že ste dokázali zdvojnásobiť. Keď ste preberali, tak saldo bolo mínus 540 mil., keď ste nám odovzdávali túto vládu, tak to bolo mínus 996 mil. Dal som si tú prácu a porovnal rok alebo prvých šesť mesiacov vlády Ivety Radičovej v tomto období, v tomto roku s prvými šiestimi mesiacmi minulého roku. Čuduj sa svet, sme lepší o 148 mil. eur. To sú poľnohospodárske produkty a potraviny, ktoré už nedovážame, ktorými už vieme konkurovať. Chránime prácu občanov Slovenskej republiky, ktorú sociálna vláda Roberta Fica nikdy nedokázala. (Ruch v sále.)
Danko, Andrej, predseda NR SR (2017-03-31):
Vážené panie poslankyne, vážení páni poslanci, otváram ôsmy rokovací deň 14. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali poslanci Peter Antal, Dušan Galis, Gröhling, Hambálek, Jakab, Macháčková, Náhlik, Vörös. O ospravedlnenie neúčasti z dôvodu práceneschopnosti požiadala pani poslankyňa Antošová. Na zahraničnej pracovnej ceste sú poslanci Hrnko, Osuský. Dnes je na programe Informácia poslancov Európskeho parlamentu, ktorí boli zvolení na území Slovenskej republiky, o výkone ich mandátu a o aktuálnych otázkach prerokúvaných v Európskom parlamente . V prvom rade dovoľte mi a vítam poslancov Európskeho parlamentu, ktorí sa prvýkrát zúčastňujú rokovania Národnej rady. Cieľom tohto pozvania bolo priblíženie ich práce v Európskom parlamente. Týmto sa zakladá aj do budúcna nová komunikácia medzi Národnou radou Slovenskej republiky a Európskym parlamentom. Toto stretnutie má o to väčší význam, že sa koná v čase ďalšieho smerovania Európskej únie v zmysle Rímskej deklarácie. Naším cieľom je v kontexte predložených návrhov otvoriť diskusiu o európskych témach, fungovaní európskych inštitúcií a prínosu, ktorý má pre Slovensko naše členstvo v Európskej únii. Skôr, ako dám slovo poslancom Európskeho parlamentu, chcem vás informovať, že o ospravedlnenie svojej neúčasti na schôdzi Národnej rady požiadali z dôvodu pracovných povinností poslanci Európskeho parlamentu Pál Csáky, József Nagy, Boris Zala a Jana Žitňanská. Poslanci Európskeho parlamentu budú vystupovať podľa príslušnosti k jednotlivým politickým frakciám v Európskom parlamente. Dovoľte mi, aby som naozaj v mene nás všetkých poslancov ešte raz privítal všetkých tých, ktorí dnes do Národnej rady Slovenskej republiky zavítali. Vítame vás. (Potlesk.) Mám tu poradie vystúpenia poslancov Európskeho parlamentu zvolených na území Slovenskej republiky podľa príslušnosti k jednotlivým politickým frakciám v Európskom parlamente: – frakcia Európskej ľudovej strany (kresťanských demokratov): pán poslanec Eduard Kukan, pán poslanec Ivan Štefanec, pán poslanec Miroslav Mikolášik, pani poslankyňa Anna Záborská; – frakcia Progresívnej aliancie socialistov a demokratov: pán poslanec Vladimír Maňka, pani poslankyňa Monika Smolková, pani poslankyňa Monika Flašíková Beňová; – frakcia Európskych konzervatívcov a reformistov: pán poslanec Branislav Škripek. Teraz dávam slovo poslancovi Európskeho parlamentu, pánovi poslancovi Eduardovi Kukanovi.
Figeľ, Ján, podpredseda NR SR (2013-12-11):
Nech sa páči, Igor Hraško.
J. Mikolaj, minister školstva SR: (2009-12-01):
Podiel dospelej populácie, ktorá sa v Slovenskej republike ďalej vzdeláva, je v porovnaní so štátmi Európskej únie jeden z najmenších. Za hlavné prekážky dosiahnutia pokroku v tejto oblasti je považovaná relatívne nízka kvalita programov ďalšieho vzdelávania a neexistencia mechanizmu uznávania výsledkov ďalšieho vzdelávania pre potreby trhu práce. Hlavným cieľom návrhu zákona o celoživotnom vzdelávaní je preto vytvoriť predpoklady na to, aby sa zvýšila kvalita poskytovania ďalšieho vzdelávania a umožnilo sa uznávanie výsledkov vzdelávania, ktoré vedú k dosiahnutiu čiastočnej alebo úplnej kvalifikácie. Návrh zákona o celoživotnom vzdelávaní popisuje predovšetkým pravidlá a postupy zabezpečovania kvality poskytovania ďalšieho vzdelávania prostredníctvom akreditácie vzdelávacieho programu. Návrh zákona súčasne zavádza pravidlá a postupy pre uznávanie výsledkov ďalšieho vzdelávania pre potreby získania osvedčenia o čiastočnej alebo úplnej kvalifikácii. Tým sa rozširuje možnosť nadobudnúť čiastočnú alebo úplnú kvalifikáciu aj inou vzdelávacou cestou ako len prostredníctvom školského vzdelávania. Návrh zákona zároveň zavádza nové podporné nástroje pre rozvoj celoživotného vzdelávania. Prvým z nich je národná sústava kvalifikácií, ktorá kumuluje v sebe opisy štandardov jednotlivých kvalifikácií ako výsledok zosúladenia výstupov vzdelávacieho systému s potrebami trhu práce. Ďalším nástrojom je informačný systém ďalšieho vzdelávania poskytujúci všetky potrebné informácie pre účastníkov vzdelávania, pre vzdelávacie inštitúcie, zamestnávateľov a poradcov pre celoživotné vzdelávanie. Zákonom sa zavádza aj systém monitorovania a prognózovania vzdelávacích potrieb, ktorý účastníkom celoživotného vzdelávania poskytuje aktuálne informácie o jeho vzdelávacích potrebách prostredníctvom poradenských služieb. Navrhovaná právna úprava má pozitívny dopad na štátny rozpočet a nezakladá nároky na pracovné sily a organizačné zabezpečenie. Zákon nemá negatívny ekonomický a environmentálny vplyv. Jeho vplyv na zamestnanosť, podnikateľské prostredie a vplyv na informatizáciu spoločnosti je pozitívny. Navrhovaná právna úprava je v súlade s Ústavou Slovenskej republiky, s medzinárodnými zmluvami, ktorými je Slovenská republika viazaná. Ďakujem pekne.
Grendel, Gábor, podpredseda NR SR (2022-02-25):
Pani poslankyňa Brisudová.
P. Hrušovský, predseda NR SR: (2003-10-21):
R. Vavrík, poslanec: Vážený pán predseda, dovoľte, aby som navrhol zmenu v programe, ktorý sme dostali domov poštou, a to konkrétne navrhujem, aby bod 96, vládny návrh zákona, ktorým sa mení a dopĺňa zákon Slovenskej národnej rady č. 3171992 Zb. o dani z nehnuteľnosti v znení neskorších predpisov, uverejnený pod tlačou 347 v druhom čítaní, sme prerokovali za bodom 48. Čiže navrhujem presun, bod 96 prerokovať ako 49. bod, odôvodňujem to teda najmä tým, že tento zákon vykonávajú v praxi samosprávy, mestá a obce vyberajú daň z nehnuteľnosti. Na to, aby ich mohli vybrať, musia vydať všeobecne záväzné nariadenia, ktoré pred vydaním musia byť 30 dní vopred zverejnené, preto navrhujem, aby sme to prerokovali skôr, aby mestá a obce stihli tieto „vezedenká“ v lehote predložiť.
Laurenčík, Milan, podpredseda NR SR (2021-10-06):
Kolegyne, kolegovia, dvanásť hodín, sa pýtam, či je všeobecný súhlas dokončiť tie faktické poznámky. (Súhlasná reakcia pléna.) Ďakujem. Takže teraz vystúpi s faktickou poznámkou pán poslanec Ján Benčík.
Glváč, Martin, podpredseda NR SR (2018-11-21):
Ďakujem. S faktickými poznámkami traja poslanci. Končím možnosť prihlásiť sa. Poslanec Mazurek ako prvý.
V. Veteška, podpredseda NR SR: (2006-09-06):
(Hlasovanie.) Prítomných 139, za 117, proti nikto, zdržali sa 2, nehlasovalo 20. Konštatujem, že sme schválili predmetné návrhy. Pokračujte, prosím, v návrhoch.
P. Hrušovský, predseda NR SR: (2003-10-21):
(Hlasovanie.) 135 prítomných, 13 za návrh, 88 proti. Konštatujem, že návrh sme neschválili. Prosím ďalší návrh. J. Malchárek, poslanec: Sme vyčerpali všetky pozmeňujúce a doplňujúce návrhy zo spoločnej správy, z rozpravy žiadne návrhy dané neboli. Mám poverenie gestorského výboru na to, aby sme mohli postúpiť zákon do druhého čítania, preto prosím, pán predseda, aby ste dali o tomto mojom návrhu hlasovať. Do tretieho čítania.
Müllerová, Emília, poslankyňa NR SR (2015-11-25):
Tým sme vyčerpali hlasovanie o všetkých pozmeňujúcich návrhoch zo spoločnej správy a z rozpravy. Pán predseda, mám splnomocnenie gestorského výboru navrhnúť postúpenie prerokovaného návrhu zákona do tretieho čítania ihneď.
Bugár, Béla, podpredseda NR SR (2018-06-13):
Prezentujme sa a hlasujme. (Hlasovanie.) Prítomných 141 poslancov, za 89, zdržalo sa 51 a 1 nehlasoval. Konštatujem, že návrh bol schválený. Teraz prosím pána poslanca Blanára, aby ako spravodajca uviedol hlasovanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach (tlač 995). (Hlasovanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov , tlač 995.)
Šudík, Tomáš, poslanec NR SR (2020-06-03):
Ďakujem za slovo. Radko, ja úplne súhlasím s tvojím vystúpením v rozprave aj s tvojimi všetkými pripomienkami, ktoré si dal, pretože súčasťou športu sú aj športové vrcholové kluby a práve v týchto kluboch majú naše deti vzory. Vzory, aby sa mohli ďalej v športe posúvať a posúvať. Veľmi veľa ľudí v našej spoločnosti si práve myslí, že práve tí športovci v tých vrcholových kluboch sú nejakí zbohatlíci alebo podobne. Určite to nie je pravda. Ja mám tiež množstvo kamarátov, ktorí sú profesionálni športovci a v týchto časoch prišli o všetky svoje príjmy častokrát, mali úplne znížené alebo zostali na nule a títo ľudia boli živitelia rodín a zrazu boli dva-tri mesiace bez akýchkoľvek príjmov. Som veľmi rád, že sa týmto problémom zaoberáme a ideme práve týmto športovcom pomôcť. Ďakujem krásne.
B. Bugár, podpredseda NR SR: (2004-03-03):
Ďakujem pekne. Budeme pokračovať o 14.00 hodine týmto bodom a v rozprave vystúpi ešte pán poslanec Burian. Ďakujem. (Prerušenie rokovania o 11.55 hodine.) (Pokračovanie rokovania o 14.02 hodine.)
Kollár, Boris, predseda NR SR (2022-11-08):
Ďakujem. Vyhlasujem rozpravu za skončenú. Pristúpime k hlasovaniu. Prosím poslanca Juraja Šeligu, aby hlasovanie uvádzal. (Hlasovanie o návrhu poslancov Národnej rady Slovenskej republiky Anny Zemanovej, Petra Osuského a Vladimíry Marcinkovej na vydanie ústavného zákona, ktorým sa mení ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie , tlač 874.)
V. Mečiar, poslanec: (2009-10-15):
Štatút určuje množstvo ďalších vecí, ktoré sú nezlučiteľné s výkonom funkcie sudcu. A všetko, čo vám my hovoríme a čo nechcete počuť, lebo ste hluchý a potrestaný Bohom slepotou. Je tu posledná veta tohto štatútu, alebo ktorý hovorí o postupe: „Sudcovia sa musia zdržať akéhokoľvek správania, konania alebo prejavu, ktoré by mohlo reálne ohroziť ich dôveru v nestrannosť a nezávislosť.“ Vy konáte proti tomuto štatútu. Takisto sa hovorí: „Sudcovia môžu slobodne vykonávať aktivity mimo výkonu svojho sudcovského mandátu vrátane aktivít, ktoré sú prejavom ich občianskych práv a táto sloboda môže byť obmedzená“, a to u sudcov je, „ak sú nezlučiteľné s dôverou v nestrannosť alebo nezávislosť sudcu, jeho potrebnou disponibilitou na starostlivé posúdenie.“ Vážení, veď vy obhajujete proti... (Prerušenie vystúpenia časomerom.)
Sulík, Richard, predseda NR SR (2011-07-01):
Ďakujem. Otváram rozpravu. Do rozpravy som dostal štyri písomné prihlášky, pánov poslancov Pašku, Rafaja, Maďariča a Jarjabka. Pán poslanec Paška, nech sa páči, máte slovo.
Huba, Mikuláš, poslanec NR SR (2015-02-13):
Ďakujem pekne za slovo. Vôbec nepochybujem o tom, že pán minister, resp. vláda majú v talóne nejaké racionálne alebo kvázi racionálne zdôvodnenie, prečo je výhodnejšie obetovať viac-menej funkčné zariadenie jestvujúcej nemocnice namiesto toho, aby sme na tento účel po asanácii využili schátrané stavenisko Rázsoch. Ale zároveň som presvedčený, že napriek všetkým protiargumentom, ktoré tu budeme počuť, kolega Hlina opäť raz trafil klinec po hlavičke, ako sa hovorí, a utvrdzuje ma v tom skúsenosť, ktorú mám z cestovania po Slovensku, že takýto prístup nie je výnimkou, ale skôr pravidlom u nás. Búrame štadióny a potom nie a nie postaviť nové. Chátrajú nám tu desiatky chát a hotelov. Vedľa nich staviame nové, často v chránených územiach. Staviame automobilky na úplne najúrodnejších pôdach, ktoré máme na Slovensku, a pritom desiatky kilometrov štvorcových skrachovaných priemyselných a poľnohospodárskych podnikov nám tu zostávajú nepovšimnuté a znehodnocujú našu krajinu a životné prostredie. A preto budem, aj keď toto možno nie je úplne to najpodstatnejšie v súvislosti s týmto projektom, ale som veľmi rád, že kolega Hlina na to poukázal, a budem veľmi pozorne sledovať argumenty, ktoré tu odznejú v reakcii na túto jeho kritiku. Ďakujem pekne.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 142, za 63, proti 1, zdržalo sa 76 poslancov, nehlasovali 2. Konštatujem, že Národná rada túto správu neberie na vedomie. Napriek tomu tá správa existuje. (Reakcia spravodajkyne.) Nič. Ale hlasovať budeme, áno, samozrejme.
Čekovský, Kristián, poslanec NR SR (2023-06-28):
Neskáčte mi, prosím vás, do reči. ... zaraďovať body schôdze a mali ste tak urobiť a zaradiť tento bod do programu tejto schôdze, inak my sme postupovali ako výbor v súlade so zákonom o RTVS.
Dubovcová, Jana, poslankyňa NR SR (2010-12-08):
Pán predsedajúci, ďakujem za slovo. Dovoľte mi, vážení páni poslanci, pani poslankyne, oboznámiť vás so správou Ústavnoprávneho výboru Národnej rady Slovenskej republiky o prerokovaní zákona z 19. októbra 2010, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky, ktorý máte ako tlač 174 v druhom čítaní. Predseda Národnej rady Slovenskej republiky rozhodnutím zo 4. novembra č. 155 pridelil zákon z 19. októbra 2010 č. 185/2002, vrátený prezidentom Slovenskej republiky na opätovné prerokovanie Národnou radou Slovenskej republiky Ústavnoprávnemu výboru Národnej rady Slovenskej republiky ako gestorskému výboru. Určený výbor rokoval o vrátenom zákone vrátane pripomienok prezidenta republiky a uznesením č. 94 odporúčal Národnej rade Slovenskej republiky schváliť zákon č. 185/2002 o Súdnej rade Slovenskej republiky v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky v znení pripomienok uvedených pod bodom 1, 5 a 6. Poveril mňa, poslankyňu Janu Dubovcovú, aby som Národnú radu informovala o výsledku rokovania gestorského výboru. Výbor odporúča hlasovať spoločne o pripomienkach pod bodom 1, 5 a 6 s návrhom schváliť, osobitne o pripomienke pod bodom 2, spoločne o pripomienkach pod bodom 3 a 4. K týmto bodom výbor nezaujal stanovisko. Prosím, pán predsedajúci, aby ste otvorili rozpravu.
Galko, Ľubomír, poslanec NR SR (2012-06-21):
Ďakujem pekne. No, kolega Peter, ja sa nebudem vyjadrovať k tomu, čo si rozprával o eurovale, pretože tie argumenty sú v podstate aj mojimi argumentmi a plne s tebou súhlasím. Ja by som si dovolil možno takú, keď už nieže menšiu výčitku, ale skorej taký postreh, priveľa slov si na môj vkus venoval nášmu mladému kolegovi, pánovi Blahovi. Stačilo povedať, že tu máme medzi nami mladého, snaživého zväzáka, ktorý sa chce zapáčiť svojmu veľkému šéfovi a ktorý to preháňa. Ktorý zneužíva tak citlivú tému, ako je rokovanie o trvalom eurovale, o uvrhnutí občanov Slovenskej republiky do ekonomického nevoľníctva na to, aby nadával svojim kolegom do fašistov, aby sa primitívnym a arogantným spôsobom vysmieval svojim kolegom, ktorí už niečo, či už v politike alebo v bežnom živote, preskákali, aby sa takýmto spôsobom vysmieval vlastne aj svojim voličom. (Prerušenie vystúpenia predsedajúcou.)
Pellegrini, Peter, podpredseda NR SR (2020-04-29):
Pani poslankyňa Mierna.
Poliačik, Martin, poslanec NR SR (2013-12-17):
Ďakujem, pán predseda. Dajte, prosím, hlasovať o tom, že Národná rada prerokuje návrh ústavného zákona v druhom čítaní.
Hrnčiar, Andrej, podpredseda NR SR (2016-10-14):
Ďakujem. Takže končím dnešný rokovací deň. Budeme pokračovať v stredu 19. októbra, dokončíme tento bod programu, ktorý uvádzal pán minister Richter a budeme potom pokračovať vládnym návrhom zákona, ktorý bude predkladať pán minister zdravotníctva Drucker, tlač 245. Prajem vám príjemný zvyšok dnešného dňa... (reakcia z pléna), áno, o deviatej ráno; ... a pekný víkend. (Prerušenie rokovania o 19.03 hodine.)
Mikloško, Jozef, poslanec NR SR (2013-12-13):
Vážený pán predseda, vážená snemovňa, viacerí moji kolegovia mi radili, aby som sem neišiel, ale nevidím dôvod, prečo by som nemal sem ísť. Rád sem idem, keď sa jedná o krajinu nám tak blízku, ako je Ukrajina. Je to náš sused, blízky slovanský národ, ktorý veľa trpel, veľa vie, prežil gulagy, hladomor a tak ďalej, komunizmus, ktorý tam ešte stále, bohužiaľ, aj čiastočne vládne. Mnohokrát som Ukrajinu navštívil v minulosti. Majú veľkú vedu, veľké umenie, veľkých spisovateľov. Ako matematik som tam chodil. Lesia Ukrajinka je slávna spisovateľka, poetka, rád ju mám. Čiže je to veľmi blízky národ, s ktorým naše vzťahy musia byť omnoho lepšie. Možno po tejto dohode budú naozaj, najmä hospodárske, veľmi blízke, ešte bližšie. Na druhej strane, ako som už povedal, naozaj tam vládne ľavica, nechcem povedať, že až príliš dočervena orientovaná. Ten pád Lenina, ktorý sme všetci zažili, to už teraz v krajinách postsocialistických nebýva, ale je troška symbolický, že proste to myslenie niektorých ľudí, najmä vo vedení, je takéto a ten ľud, ktorý tam je, naozaj protestuje aj proti tomuto. Ja som tam nedávno bol ako delegát spisovateľov na čele delegácie jedenástich spisovateľov. Bolo to veľmi pekné. Ale upozorňujem, že tá krajina naozaj žije v biede, že priemerný plat je tam 100 euro. Obchody sú plné západných tovarov, tí ľudia si v podstate nič z toho nemôžu kúpiť. Čiže ľudia nie sú spokojní s tou vládou a dávajú aj toto najavo, samozrejme. Na druhej strane vstúpiť do Európskej únie a naraz sa stať členom alebo sa veľmi priblížiť k Európskej únii takejto krajine môže aj veľmi poškodiť, lebo ju zaplavia tovary z celého sveta a určite to tam neprispeje k stabilite. Som za to, aby táto Asociačná dohoda sa podpísala, veľmi som za to. Samozrejme, pamätám sa aj na požiadavku Európskej únie, Európskej komisie, ktorá vždy hovorila, že justícia musí byť spravodlivá a že nemôže sa stať, aby ich premiérka bola toľko vo väzení, aby sa jej vyhrážali ďalšími súdmi a tak ďalej. Toto všetko poznáme. Dúfam, že aj Ukrajina splní požiadavku, ktorá bola úplne jasná, cez Barrosa, Füleho a ďalších, Ashton, že proste zbavme sa tohto, by som povedal, vredu v tom zmysle, že prepustíme Tymošenkovú buď z väzenia, alebo na liečenie do Nemecka. Záverom som plne za túto revolúciu, aj za to, aby sa Asociačná dohoda dohodla, podpísala, ale treba, aby obe strany splnili to, o čom rokujú už vyše roka. Ďakujem.
Kollár, Boris, predseda NR SR (2020-06-03):
Vážené pani poslankyne, vážení páni poslanci, otváram rokovanie 8. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Prítomných 95 poslancov. Konštatujem, že Národná rada je uznášaniaschopná. Na 8. schôdzi Národnej rady budú overovateľmi poslanci Viera Leščáková a Peter Šuca. Náhradníkmi budú poslanci Miloš Svrček a Róbert Puci. Na dnešnom rokovacom dni o ospravedlnenie požiadala pani poslankyňa Drábiková, pán poslanec Filip Kuffa a pán poslanec Tomáš Taraba. Navrhnutý program schôdze vám bol rozdaný. Chcem uviesť, že pani prezidentka Slovenskej republiky vystúpi pred Národnou radou so správou o stave republiky, a to v piatok 5. júna 2020 o deviatej hodine. Skôr ako dám slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádza aj správa o činnosti Ústavu pamäti národa predložená v súlade s platnými zákonmi, ktorú na návrh gestorského výboru uvedie predkladateľ uvedený v návrhu, takisto v návrhu programu. Na to, aby mohol tento materiál uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas vyslovili schválením programu ako celku, pokiaľ niekto nepredloží iný návrh. Teraz prosím, pani poslankyne, páni poslanci, ktorí ste sa prihlásili, aby ste predniesli svoje návrhy na zmenu alebo doplnenie návrhu programu. Evidujem tri. Pán Podmanický, pán poslanec Podmanický, nech sa páči, máte slovo.
Figeľ, Ján, podpredseda NR SR (2014-11-08):
Na vystúpenie pána navrhovateľa Lipšica je séria faktických poznámok. Končím možnosť sa hlásiť ďalej. Ukážte druhú stranu, je ich štrnásť spolu. Posledný je Igor Matovič. Takže po poradí. Otto Brixi, nech sa páči.
Krajniak, Milan, poslanec NR SR (2018-06-18):
Vážená pani podpredsedníčka, vážené dámy a páni, účelom tejto právnej normy je pomôcť tým ľuďom, ktorí sa rozhodli riešiť svoju ťažkú životnú situáciu, ktorá spočíva v tom, že sú predlžení a nevedia splácať svoje záväzky, a rozhodli sa obrátiť alebo využiť možnosť osobného bankrotu, aby mohli byť zastupovaní v tomto konaní nielen, ako je to dnes, Centrum právnej pomoci, ktoré nestíha realizovať a vybavovať tieto žiadosti, ale aj advokátom, exekútorom alebo správcom konkurznej podstaty. Bližšie by som tento návrh odôvodnil v rozprave, do ktorej sa hlásim ako prvý. Ďakujem.
M. Hort, podpredseda NR SR: (2008-11-25):
Nech sa páči.
P. Paška, predseda NR SR: (2006-12-06):
Vážené pani poslankyne, páni poslanci, ešte predtým kým pristúpime k hlasovaniu o prerokovaných bodoch programu, vzhľadom na to, že počas prerokovávania návrhu zákona o starobnom dôchodkovom sporení, čo je tlač 100, došlo k prerušeniu rokovania vzhľadom na potrebu prerokovať predložený pozmeňujúci návrh pani poslankyňou Laššákovou v príslušnom výbore, chcem vás požiadať o všeobecný súhlas na zmenu v spôsobe rokovania, tak ako sme o nej hovorili, odsúhlasili ju včera s tým, že budeme dnes hlasovať naozaj o prerokovaných bodoch programu. Po hlasovaní dnes budeme pokračovať otvorením rozpravy o návrhu zákona o štátnom rozpočte, budeme pokračovať v rokovaní, tak ako sme to schválili, do 20.00 hodiny. Zajtra ráno o 9.00 hodine budeme pokračovať v rozprave o návrhu zákona o štátnom rozpočte. Medzitým zasadne príslušný gestorský výbor a o 11.00 hodine by sme prerušili rozpravu o štátnom rozpočte a ukončili by sme rozpravu o tlači 100. Odhlasovali by sme ju a pokračovali by sme v rokovaní o štátnom rozpočte, samozrejme, v rozsahu, ktorý je nevyhnutný z pohľadu požiadaviek vystúpenia, predkladania pozmeňujúcich návrhov zo strany poslancov. Chcem sa spýtať, či je na takýto postup všeobecný súhlas. (Odpovede z pléna.) Ďakujem vám veľmi pekne. (Reakcia z pléna.) Nie? Dobre, takže nie je s tým všeobecný súhlas. Poprosím vás, aby... (Hlasy z pléna.) Pán poslanec Janiš.
Vaľová, Jana, poslankyňa NR SR (2020-04-24):
Ďakujem veľmi pekne. Pán Šeliga, hovorili ste o spravodlivosti, zodpovednosti, o informatike a ja som čakala, že sa ako chlap postavíte k včerajšiemu incidentu, pretože dvakrát ste zamietli moju faktickú, môj procedurálny návrh. A viete čo? Fakt máte informatiku v malíčku a poviem: O 18.20 Denník N zverejnil výsledky tajných volieb, vážení. Údajne, ako som informovaná, ste podali vy správu vonku médiám o tom, ako dopadli tajné voľby bez toho, aby bola zapísaná zápisnica. O 19.05 Národná rada vyhlásila výsledky. A aby klamstva nebolo málo, tak 18.17 Národná rada, my to dneska pristálo na mojej stránke ako poznámka, 18.17 že vraj Národná rada zverejnila voľby. Ako je možné, že Národná rada, zrazu dneska prišlo, že zverejnila voľby 18.17, keď ešte voľby neboli podpísané, nebola zápisnica, nebola, nič, a zrazu dnes mi príde vo faktickej poznámky na Facebook, že, pani Vaľová, čo tu vy vyprávate, pozrite sa, veď 18.17, čiže ste klamali druhýkrát. Lebo viete, to sa dá urobiť dozadu. Fakt to ministerstvo a tá pani Remišová, vy ste v informatike zdatní, ako posunúť klamlivé informácie ešte aj do portálu Národnej rady. No nehnevajte sa na mňa, ale spravodlivosť, česť a informatika sú vám ozaj blízke. Ďakujem aj pani ministerke, asi.
Hargaš, Ján, poslanec NR SR (2024-04-17):
Ďakujem za slovo, pán predsedajúci. Tomáš, veľmi správne si to zarámcoval a ja dám ďalší konkrétny príklad, ako to v praxi funguje. Kým som bol štátnym tajomníkom na ministerstve investícií, tak sa pripravovalo viacero kusov digitálnej legislatívy na úrovni Európskej únie, a my máme veľmi dobrých odborníkov na tom ministerstve, napríklad na oblasť umelej inteligencie. Teraz nedávno bol prijatý ten akt o umelej inteligencii, ale ešte počas tvorby tohto, tejto legislatívy sme my ako malá krajina prinášali niektoré témy, ktoré boli pre Slovensko veľmi dôležité, najmä spôsob, ako sa bude riadiť dohľad nad technológiami umelej inteligencie, aby to nepadlo len na členské štáty, pretože tých expertov na túto tému je strašne málo, a lobovali sme za to, aby vznikla nejaká centrálna inštitúcia v tejto oblasti. A presne to prebiehalo, ako si popisoval, najprv non-paper, jednoducho stretnutie bilaterálne so zástupcami ostatných krajín na radách a nakoniec sa to do tej legislatívy podarilo presadiť. A viete, čo robili vtedy kolegovia z Maďarska? No, sedeli tam a možno aj niečo povedali, ale ich názor nikto nebral vážne. Pretože všetci vedeli, čokoľvek povedia Maďari, tak aj tak to netreba nejak veľmi sa s tým zaoberať, pretože nemajú žiaden výtlak na to, aby to dokázali presadiť, pretože majú pokazené vzťahy naprieč celou, celou Úniou. A my teraz sme sedeli za vrchstolom pri tých rokovaniach v niektorých témach a ideme si sadnúť na koniec stola tam k tým kolegom z Maďarska a tí naši kvalitní odborníci, to nie je ich chyba, na tých technických rokovaniach možno aj niečo povedia, ale nikto ich nebude brať vážne práve preto, že politický leadership im podkopáva nohy a jednoducho celá tá naša reputácia bude taká, akú mali, žiaľ, aj tí maďarskí odborníci počas technických rokovaní ku, ku tejto, tejto legislatíve. Takto to je, to je ten, ten veľký obraz, ktorý treba mať, treba mať na pamäti, ako si povedal, a ja sa rád budem pýtať, že čo boli tie veci, ktoré sa nám podarilo presadiť, takto o rok pri ďalšej správe.
Hlina, Alojz, poslanec NR SR (2015-05-27):
Ďakujem veľmi pekne. Pán premiér, ja som vtedy, keď ste tu už, neviem, kedy to bolo, keď ste prednášali tú správu, že ste zobrali naspäť Gabčíkovo, ja som sa prihlásil s faktickou a ja som vám chcel pogratulovať. Naozaj. U mňa sa môžete spoľahnúť, že ja som komfortný s tým riešením, že Gabčíkovo patrí v plnej hodnote a v plnej prevádzke štátu. A neurobím nič, čo by šlo v protismere. Urobím, čo sa bude dať. Ja som taký maličký, aby ste to netunelovali. Ale neurobím nič proti tomu, že budem podkopávať to, aby to zase niekto vyarbitroval alebo neviem čo. To sa môžte spoľahnúť. To som vám chcel povedať, myslím dva alebo tri mesiace dozadu. A inú možnosť nemám. Teraz mi aj prepáčte, kolegovia, mne to už právnik napísal. Vy aj teraz ste povedali, že Uhliarik mal nejakú firmu na Cypre. Pokiaľ viem, on povedal, že nemal. Vy ste trikrát povedali, že som predával nejaké tričká, pán premiér. Ja som žiadne tričká Milujem Mečiara nepredával. Máte jedinečnú šancu sa mi ospravedlniť, dobre? A je to vybavené. Považujte to za vybavené. Ja nie som zlostná povaha. Keď poviete, že ste sa pomýlili, že vás zle informovali, pre mňa to prejde. Ak nie, tak vy určujete hru, ja len podľa nej budem hrať. Ďakujem pekne.
Paška, Pavol, predseda NR SR (2013-11-28):
Hlasujeme. (Hlasovanie.) 141 prítomných, 31 za, 62 proti, 47 sa zdržalo, 1 nehlasoval. Návrh sme neschválili.
Gašpar, Tibor, poslanec NR SR (2024-02-08):
Hlasujeme o bode 151 druhého pozmeňujúceho návrhu poslanca Galka.
Droba, Juraj, poslanec NR SR (2012-10-17):
Ďakujem pekne. Vážená pani predsedajúca, vážený pán minister, vážené kolegyne, kolegovia, dovoľte mi, aby som predniesol spoločnú správu výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dohodou, ktorou sa po druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskych spoločenstvom a jeho členskými štátmi na strane druhej, podpísaná v Cotonou 23. júna 2000 a po prvýkrát zmenená a doplnená v Luxemburgu 25. júna 2005, tlač 177. Návrh pridelil predseda Národnej rady Slovenskej republiky svojim rozhodnutím č. 200 z 3. septembra 2012 na prerokovanie Ústavnoprávnemu výboru Národnej rady a Zahraničnému výboru Národnej rady. Za gestorský výbor určil Zahraničný výbor Národnej rady Slovenskej republiky. Ústavnoprávny výbor Národnej rady Slovenskej republiky uznesením z 9. októbra 2012 č. 92 a Zahraničný výbor Národnej rady Slovenskej republiky uznesením z 11. októbra 2012 č. 22 odporúčajú Národnej rade Slovenskej republiky vysloviť s dohodou súhlas podľa čl. 86 písm. d) Ústavy Slovenskej republiky a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky vysloviť s dohodou súhlas podľa čl. 86 písm. d) Ústavy Slovenskej republiky a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky. Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady s predmetnou dohodou (tlač 177a) bola schválená uznesením Zahraničného výboru Národnej rady č. 23 z 11. októbra 2012. Týmto uznesením ma výbor poveril plniť úlohy spoločného spravodajcu. Toľko, prosím, pani predsedajúca, spoločná správa, prosím, aby ste otvorili rozpravu k tomuto bodu.
Pellegrini, Peter, predseda NR SR (2015-04-17):
Pán poslanec Přidal.
Kuffa, Štefan, poslanec NR SR (2014-12-04):
Ešte ja reagujem s faktickou, ak dovolíte. Áno, za deti sme zodpovední rodičia. A takisto na lyžiarskych tratiach alebo svahoch, ja by som to nazval lyžiarske svahy alebo lyžiarsky svah a lyžiarska trať, to sú dva rozličné pojmy. A za to by som zase, tú ťarchu by som preniesol na tých prevádzkovateľov tých lyžiarskych vlekov a tých tratí a zjazdoviek. Jednoducho, aby tá zodpovednosť tam bola na ich strane. Určite mi záleží na tom, aby aj naše deti boli chránené, ale tú agresivitu, ktorú je vidieť nielen v politike a spoločnosti, tak mi to tak prišlo na myseľ, že aj v politike sme dosť agresívni, tak je to vidieť aj na tých svahoch. A ešte aj tí športovci nás kopírujú, aj, hej, koľkokrát sa aj pobijú, aj na palubovke, aj na ihrisku, ale tuná naozaj chcem podotknúť túto skutočnosť, že rozmohol sa taký neduh, a to je práve to, že pod vplyvom alkoholu a veľmi agresívne lyžujú mnohí títo lyžiari. Páni kolegovia, skúste sa nad tým zamyslieť. Týchto vylúčiť z toho lyžovania, aby takíto ľudia tam neboli. Tam by som nemal s tým problém. Ale deťom zavádzať ako povinne prilby, je to predsa rozhodnutie rodiča, že či to rozhodne, tú prilbu mu dať, alebo mu tú prilbu nedať. Ak by to bolo pod ťarchou ako toho zákona a sankcie, tak je to oveľa komplikovanejšie, oveľa ťažšie. Tie viacpočetné rodiny, a keď si spomenul tú asociáciu, tak práve aj mnohé tieto rodiny, ktoré s ťažkou biedou majú na tú lyžiarsku výstroj, možno tie lyžiarky, lyže a zaplatiť si ten vlek a ešte ďalšiu výstroj ako navyše, myslím si, že nie je to dobré, a navyše aj ten priestor, ktorý to zaberá v tých domácnostiach, je to problém.
P. Paška, predseda NR SR: (2009-09-08):
(Hlasovanie.) 138 prítomných, 79 za, 59 sa zdržalo. Návrh sme postúpili do druhého čítania.
Remišová, Veronika, poslankyňa NR SR (2023-12-07):
No super. Ďakujem veľmi pekne. Ďakujem pekne. Áno, mám doplňujúcu otázku. Chápem, že vy len zastupujete pána ministra obrany, ale nepýtala som sa na politické stanovisko. Nie sme už vo volebnej kampani. Pýtala som sa na fakty, pýtala som sa na fakty, pokiaľ ide o humanitárnu pomoc, na fakty, pokiaľ ide o vystúpenie pána Fica v Bruseli, kde v podstate súhlasil aj s vojenskou pomocou pre Ukrajinu. Navyše minister obrany Robert Kaliňák v kompetenčnom zákone si sám sebe pridelil nové kompetencie, ktoré mu dávajú v zásade výlučnú právomoc rozhodovať o vydávaní alebo nevydávaní licencií v rámci obchodovania so zbraňami. Takže zrejme to je zase len pokrytectvo SMER-u, niečo iné hovoríte pred voľbami, ani náboj na Ukrajinu, a niečo iné hovoríte o, po voľbách, kedy sú to obyčajné biznisové záujmy, ako vidieť aj z nového kompetenčného zákona, kde Kaliňák v podstate sám sebe dáva výlučnú právomoc rozhodovať o obchode, o vývoze zbraní, hoci sám má zbrojársku firmu a je v obrovskom konflikte záujmov. Moja doplňujúca otázka je: Ako to mieni minister obrany riešiť? Sám má firmu, ktorá je v, podniká v zbrojárskom priemysle, v obchode so zbraňami a zároveň má tento segment regulovať. Toto je kolosálny konflikt záujmov. Ako to mieni minister Kaliňák riešiť? Pán Blanár, padá to na vás.
M. Číž, podpredseda NR SR: (2008-07-01):
Slovo má pán poslanec Bauer.
Ďuriš Nicholsonová, Lucia, podpredsedníčka NR SR (2018-10-24):
Pani poslankyňa Zimenová.
Kollár, Boris, predseda NR SR (2022-09-20):
Prosím, prezentujme sa a hlasujme. (Hlasovanie.) Prítomných 144 poslancov, za 91, proti 7, zdržalo sa 43, nehlasovali 3. Konštatujem, že sme tento návrh schválili. Budeme pokračovať hlasovaním o bode sedem schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 595/2003 o dani z príjmov, tlač 1121. Spravodajcom je člen navrhnutého gestorského výboru pre financie a rozpočet poslanec György Gyimesi. Prosím ho, aby hlasovanie uviedol. [Hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 1121.]
P. Paška, predseda NR SR: (2008-09-17):
Je 12.00 hodín. Dámy a páni, ešte sa spýtam, či navrhovateľ sa chce vyjadriť. Môžeme dokončiť tento bod? Ďakujem pekne. Nech sa páči, pani navrhovateľka.
Číž, Miroslav, podpredseda NR SR (2014-12-12):
Ďakujem. Pán poslanec Valocký.
Poliačik, Martin, poslanec NR SR (2017-10-10):
Ďakujem, pán podpredseda. Chcem požiadať o spojenie rozpravy k bodom 51, tlač 720, a 59, tlač 724. Táto zmena je konzultovaná s navrhovateľmi obidvoch návrhov, sú to návrhy zmeny ústavného zákona o ochrane verejného záujmu. Keďže sa tam v zásade menia na mnohých miestach tie isté veci, tak myslím, že bude užitočnejšie aj úspornejšie časovo, keď to zbehneme v jednej rozprave, než keď by sme mali dve samostatné. Ďakujem pekne.
J. Budaj, poslanec: (2002-08-20):
Vážený pán predsedajúci, v materiáli, ktorý je pripojený k tomuto uzneseniu, je výpis zo súboru uznesení, ktoré rada Slovenskej televízie prijala na svojom zasadaní 23. júla 2002 a takisto správa k návrhu na odvolanie Milana Materáka, ktorú predložil predseda rady pán Jaroslav Franek. Obidva dokumenty podrobne popisujú dôvody, ktoré viedli Radu k tomuto návrhu.
Bugár, Béla, podpredseda NR SR (2011-03-30):
Pán poslanec Kaliňák, nech sa páči.